§v prípade Európskeho poľnohospodárskeho fondu pre rozvoj vidieka (EPFRV) sa v úprave zohľadňujú a) dohoda medzi Radou a Európskym parlamentom o dvojročnom prechodnom období vrátane vykonávania nástroja Next Generation EU od roku 2021; b) revidované sumy na presuny medzi EPZF a EPFRV na základe oznámení prijatých od členských štátov a c) finančný vplyv rozhodnutia spoluzákonodarcov, ktorým sa zvyšuje jednorazová výnimočná podpora, ktorú môžu členské štáty poskytnúť poľnohospodárom v reakcii na COVID-19, ako aj odhadované potreby vychádzajúce z najnovších prognóz členských štátov,

Vplyv súvisiaci s OR č. 6/2020 (NOR č. 8/2020 – IES – stratégia v oblasti vakcín)

oexterných zamestnancov pracujúcich pre súčasný Európsky rozvojový fond, ktorého činnosti boli v NR 2021 začlenené do NDICI. Od roku 2021 sa do mimorozpočtového Európskeho mierového nástroja presunie celkovo 6,25 ekvivalentov plného pracovného času týchto externých zamestnancov v ústrediach a delegáciách pracujúcich pre mierový nástroj pre Afriku. Riadok administratívnej podpory nástroja NDICI sa zodpovedajúcim spôsobom znížil (0,4 mil. EUR) a zodpovedajúce dodatočné prostriedky boli pridelené na operačné riadky.

§Programu InvestEU, do ktorého sa od roku 2021 začlenia platby na ukončenie súčasného Európskeho fondu pre strategické investície (EFSI). V „preklenovacom riešení“ sa predpokladalo, že sa v rámci EFSI vytvorí osobitný segment pre Nástroj na podporu platobnej schopnosti, pre ktorý sa do NR 2021 zahrnuli platobné rozpočtové prostriedky vo výške 500 mil. EUR.

Komisia 3. júna 2020 v NOR č. 6/2020 navrhla, aby sa v rozpočte na rok 2020 zohľadnil vplyv legislatívnych návrhov, ktoré Komisia prijala 27., 28. a 29. mája v rámci balíka na obnovu hospodárstva Európskej únie. NOR č. 6/2020 bol sprievodným dokumentom k návrhu na revíziu nariadenia o viacročnom finančnom rámci na rok 2020.

V súlade s dohodou EUCO z júla 2020 a na základe potvrdenia v politickej dohode medzi Európskym parlamentom a Radou z novembra 2020 sa programy (a ďalšie prvky) začlenené v NR 2021 do novej rozpočtovej hlavy 14 „Odolnosť a reakcia na krízu“ (ktorá bola začlenená do okruhu 5 „Odolnosť, bezpečnosť a obrana“) presúvajú do novej rozpočtovej hlavy 06 „Obnova a odolnosť“ (začlenenej do okruhu 2b „Odolnosť a hodnoty“).

§Program InvestEU: zníženie platobných potrieb pre dlhový nástroj v rámci Nástroja na prepájanie Európy zodpovedá platbám, ktoré sa uskutočnia v roku 2020, zatiaľ čo sa pôvodne plánovali na rok 2021 (v rámci rozpočtových riadkov na ukončenie Programu InvestEU), v dôsledku čoho treba finančné prostriedky predsunúť. Očakáva sa, že EIB do konca roka 2020 podpíše celý rad projektov, ktoré zahŕňajú operácie spojené so zavádzaním nabíjacích staníc pre elektrické vozidlá, čerpacích staníc vodíka, elektrických autobusov s vodíkovými palivovými článkami a elektrických nákladných vozidiel pre nákladnú mobilitu, ktoré napredovali rýchlejším tempom, než sa predpokladalo.

V tejto súvislosti má Komisia v úmysle zachovať rovnaký počet výkonných agentúr. Navrhuje však upraviť portfóliá agentúr s cieľom vytvoriť viac synergií a úspor a zabrániť rozdeleniu programov alebo podprogramov medzi agentúrami. V dôsledku toho sa navrhuje presunúť činnosti Výkonnej agentúry pre spotrebiteľov, zdravie a potraviny (CHAFEA) so sídlom v Luxemburgu na agentúry so sídlom v Bruseli a zároveň vytvoriť novú agentúru v Bruseli. Takisto sa navrhuje prispôsobiť názvy agentúr ich budúcim portfóliám:

Príslušné údaje nebolo možné aktualizovať včas pre tento opravný list, preto všetky tabuľky v tomto oddiele – vrátane zamestnancov pre agentúry a navrhovanej kompenzácie v Komisii – vychádzajú ešte z finančného krytia výdavkových programov stanoveného v dohode EUCO z júla 2020. Vzhľadom na výrazné zvýšenie rozpočtu niektorých programov zahrnutých do politickej dohody z novembra 2020, ktoré sú čiastočne alebo úplne delegované na výkonné agentúry (Erasmus, Horizont Európa, EU4Health, Kreatívna Európa, Práva a hodnoty), sa zodpovedajúcim spôsobom zvýši delegovaný rozpočet a navrhovaný počet zamestnancov príslušných agentúr. Nebude to však mať vplyv na navrhované rozdelenie programov medzi výkonné agentúry.

Pokiaľ ide o pripísané príjmy, suma, ktorá by mala byť podľa odhadov k dispozícii v roku 2021, sa mierne zvyšuje, a to z 585,7 mil. EUR v NR 2021 na 619,0 mil. EUR (+33,3 mil. EUR). Na rozdiel od predchádzajúcich rokov OL č. 1/2021 nezahŕňa očakávaný prenos pripísaných príjmov z roku 2020 do roku 2021, keďže plnenie v roku 2020 prebieha na vysokej úrovni . Nevyužité rozpočtové prostriedky (478 mil. EUR) z rezervy na krízové situácie v odvetví poľnohospodárstva na rok 2020, ktoré sa nepoužijú, sa v roku 2021 prenesú na úhradu poľnohospodárom podliehajúcim mechanizmu finančnej disciplíny.

Okrem trhových faktorov sa v OL č. 1/2021 zohľadňuje aj vplyv legislatívnych rozhodnutí v odvetví poľnohospodárstva od júla 2020, keď bol prijatý NR 2021, a niektorých rozhodnutí, ktoré sa ešte pripravujú a mali by byť čoskoro prijaté. Konkrétne sa aktualizujú sumy na presuny medzi EPZF a EPFRV, v súvislosti s ktorými niekoľko členských štátov predložilo svoje oznámenia do 18. mája 2020.

Únia zastúpená Komisiou by mala mať možnosť zúčastniť sa na tomto zvýšení kapitálu s cieľom umožniť EIF, aby pokračoval v podpore a obnove hospodárstva Únie, a to aj prostredníctvom jej príspevku k vykonávaniu Programu InvestEU. Okrem toho bude Únia schopná udržať si svoj celkový podiel na základnom imaní EIF. Je veľmi pravdepodobné, že Únia upíše novo emitované akcie EIF a uskutoční príslušnú platbu v prvom polroku 2021.

Správna rada Európskeho investičného fondu (EIF) 14. júla 2020 v zásade schválila, že akcionárom sa navrhne zvýšenie upísaného základného imania EIF. Skupina Európskej investičnej banky (EIB) určila objem zvýšenia kapitálu EIF potrebného na to, aby sa EIF poskytla hotovostná injekcia vo výške 1 250 mil. EUR. Cena nových akcií by mala byť založená na vzorci na výpočet čistej hodnoty aktív dohodnutom medzi akcionármi EIF a pozostáva zo splatenej časti a emisného ážia.

V minulosti boli uvoľnené ľudské zdroje prerozdelené na iné úlohy v súlade s článkom 13 ods. 6 písm. c) nariadenia č. 58/2003. Vzhľadom na záväzok Komisie zabezpečiť rozpočtovú neutralitu, pokiaľ ide o administratívne výdavky, Komisia v dôsledku delegovania dodatočných úloh riadenia programov zníži svoje ľudské zdroje s cieľom kompenzovať dodatočné ekvivalenty plného pracovného času vo výkonných agentúrach. Podobne sa znížia aj výdavky týkajúce sa zmrazených pracovných miest s cieľom zohľadniť dočasné preloženie úradníkov do výkonných agentúr.

V nariadení č. 58/2003 sa vyžaduje, aby každé delegovanie úloh na výkonnú agentúru bolo nákladovo efektívne a v súlade so zásadou správneho finančného riadenia. Ako sa uvádza v tabuľke s prehľadom v oddiele 5.2, bude to znamenať vyššie pracovné zaťaženie výkonných agentúr v rokoch 2021 – 2027, a preto bude potrebný vyšší počet zamestnancov na účinné riadenie programov.

Vzhľadom na štrukturálne nedostatky vo vysielaní národných expertov členskými štátmi musel Európsky podporný úrad pre azyl (EASO) plniť časť svojich úloh prostredníctvom dočasných agentúrnych zamestnancov. Keďže ich zmluvy však nie je možné neobmedzene predlžovať, úrad EASO informoval Komisiu o svojom zámere dočasne nahradiť 58 dočasných agentúrnych zamestnancov zmluvnými zamestnancami so zmluvou na dobu maximálne jedného roka. Navrhované nahradenie dočasných agentúrnych zamestnancov zmluvnými zamestnancami nebude mať vplyv na rozpočtové prostriedky plánované pre agentúru v NR 2021. Úrad EASO spolu s Komisiou využije tento rok na nájdenie štrukturálneho riešenia nedostatku národných expertov vyslaných členskými štátmi do úradu EASO.

Rozpočtové prostriedky zodpovedajúce subvencii plánovanej pre každú novú agentúru v roku 2021 v balíku delegovania úloh sa dočasne pridelia do predchádzajúcich rozpočtových riadkov subvencií vo výške obmedzenej na úroveň rozpočtových prostriedkov zahrnutých do rozpočtu na rok 2020, ak je nižšia (pričom rozdiel sa v príslušných prípadoch pridelí do nového riadku subvencií).

Podľa najnovšej prognózy Komisie by v dôsledku krízy spôsobenej pandémiou COVID-19 mal reálny HDP EÚ v kalendárnom roku 2020 klesnúť o -8,3 %. Uplatní sa preto doložka o výnimke, pričom špecifický ukazovateľ bude 0 % a aktualizácia platov k 1. júlu 2020 bude zodpovedať výlučne vývoju spoločného indexu za obdobie od júla 2019 do júla 2020.

Návrhy činností ESVČ by sa mali riadiť metodikou rizík a záruk, ktorá zahŕňa analýzu vnímavosti voči konfliktom a kontextu, posúdenia rizika a vplyvu, možné zmierňujúce opatrenia a mechanizmy na monitorovanie a hodnotenie, ktoré sú potrebné na zabezpečenie súladu so zásadami a právnymi predpismi EÚ, ako aj s medzinárodným právom, najmä s právom v oblasti ľudských práv a medzinárodným humanitárnym právom.

Ak opatrenie pomoci zahŕňa poskytnutie vybavenia a/alebo infraštruktúry, koncepčný dokument sa bude musieť v priebehu rozhodovacieho procesu premietnuť do podrobných zoznamov a technických špecifikácií vojenského vybavenia a/alebo infraštruktúry s odhadom nákladov.

ESVČ bude tiež vyzvaná, aby v oblasti finančných záležitostí spolupracovala so správcami Európskeho mierového nástroja. Mala by sa tiež zapojiť do akejkoľvek potrebnej politickej a technickej dohody s prijímateľom (partnerskou krajinou, medzinárodnou alebo regionálnou organizáciou), koordinácie s vyvážajúcim štátom (súdržnosť požiadaviek na udeľovanie licencií) a po dodaní aj do následného inventúrneho súpisu a návštev na mieste a fyzickej kontroly vojenského vybavenia a infraštruktúry vo vojenskom prostredí.

ESVČ odhaduje svoje potreby na 16 FTE [1 úradník AD 13 (vedúci oddelenia], 1 AD 11, 2 AD 10 a 1 AD 7 + 5 zmluvní zamestnanci + 6 vyslaní národní experti) na vykonávanie týchto nových úloh, ktorými ju poveril zákonodarca, a počiatočné náklady v rozpočte na rok 2021 na 1 362 500 EUR.

7.3.1. Dodatočné zdroje pre konzulárne služby

Pandémia COVID-19 vyvolala v dôsledku veľmi prísnych dopravných obmedzení celosvetovú núdzovú konzulárnu situáciu, ktorá viedla k naliehavej potrebe repatriovať v období od marca do júna 2020 viac ako pol milióna občanov EÚ, ktorí uviazli v tretích krajinách. Napriek tomu, že právomoci EÚ sú obmedzené na podporu koordinácie konzulárnej pomoci, členské štáty, občania a partneri sa obrátili na inštitúcie EÚ, pričom požiadali o ich aktívne zapojenie s cieľom riešiť túto núdzovú situáciu.

Vzhľadom na jasný úspech tejto rozsiahlej repatriačnej operácie EÚ v situácii, keď mnohé členské štáty obmedzujú svoje konzulárne pôsobenie, členské štáty otvorene uznali a privítali úlohu EÚ. Menšie členské štáty sa takmer úplne spoliehajú na koordináciu na úrovni EÚ, zatiaľ čo väčšie členské štáty si uvedomujú, že úloha EÚ je aj pre ne čoraz potrebnejšia. To de facto viedlo k preneseniu ďalších povinností v konzulárnych záležitostiach na delegácie EÚ.

S cieľom reagovať na jasné očakávania členských štátov, že ESVČ bude zohrávať významnejšiu úlohu pri koordinácii konzulárnej pomoci a posilní úlohu a imidž EÚ v tretích krajinách, sa ESVČ usiluje posilniť svoj útvar pre konzulárne záležitosti.

To by ESVČ umožnilo rýchlo sa zapojiť do procesu získavania poznatkov a poskytnúť dôkladnú analýzu konzulárnej krízy s konkrétnymi podrobnosťami o každej z jej fáz, mechanizmami používanými na uľahčenie repatriácie, prehľadom najlepších postupov pozorovaných v teréne a náčrtom hlavných výziev a príležitostí.

Okrem toho by sa tým pripravila pôda na preskúmanie právneho rámca a inštitucionálneho usporiadania kapacít EÚ v oblasti konzulárneho krízového riadenia.

Požadované zvýšenie o 1 úradníka triedy AD 11 a 1 úradníka triedy AD 7 a jedného zmluvného zamestnanca si vyžaduje počiatočné zvýšenie rozpočtu ESVČ o 303 800 EUR.

7.4. Presun určitých zamestnancov v delegáciách Únie z Komisie do ESVČ

Podľa dohody na úrovni útvarov uzavretej medzi Komisiou a Európskou službou pre vonkajšiu činnosť (ESVČ) v decembri 2010 Komisia naďalej financovala časť zamestnancov administratívnych sekcií delegácií Únie, ktoré riadi ESVČ, ako príspevok na spoločné administratívne úlohy. Príslušných zamestnancov tvoria najmä miestni zamestnanci, ale aj obmedzený počet zmluvných zamestnancov, ktorí sú zodpovední najmä za IT podporu (tzv. regionálni IT pracovníci alebo „RITO“).

V dôsledku toho sú zamestnanci Komisie pracujúci v administratívnych sekciách delegácií Únie formálne pridelení ku každému z prispievajúcich generálnych riaditeľstiev (DEVCO, NEAR a FPI). Táto situácia viedla k neefektívnosti vrátane duplicity práce na rôznych úrovniach týchto útvarov Komisie (násobenie administratívnych aktov) bez toho, aby prinášala akúkoľvek pridanú hodnotu, ako aj k paralelným administratívnym a finančným postupom.

Komisia po dohode s ESVČ navrhuje presunúť zamestnancov Komisie z administratívnych sekcií delegácií Únie do ESVČ, čím sa zjednodušia a zefektívnia ich administratívne a finančné postupy a umožní sa efektívnejšie riadenie príslušných zamestnancov.

Väčšina zmluvných zamestnancov, ktorí sa majú presunúť (18 z 19), sú regionálni IT pracovníci, ktorí vykonávajú veľmi špecializované činnosti IT v delegáciách Únie a za ktorých zodpovedá ESVČ. Nachádzajú sa v 12 regionálnych centrách. Ich zoskupenie do jedinej zodpovednosti by zjednodušilo riadenie tejto skupiny. Očakáva sa viacero prínosov, zjednodušení a zvýšenia efektívnosti, a to tak pre regionálnych IT pracovníkov, ako aj pre administratívu, pokiaľ ide o organizáciu regionálnych centier, riadenie zmlúv, mobilitu, hodnotenie a povyšovanie, ako aj riadenie nákladov na služobné cesty.

Pokiaľ ide o miestnych zamestnancov, ich presunom do ESVČ by sa zabezpečila lepšia koherentnosť a konzistentnosť pri uplatňovaní súvisiacej politiky zamestnanosti ESVČ. Komisia delegovala na ESVČ svoje právomoci týkajúce sa niektorých oblastí riadenia miestnych zamestnancov, avšak rozhodnutia o konkrétnych záležitostiach, ako je schvaľovanie pracovných miest, každoročné hodnotenie, povýšenia, schvaľovanie vonkajších činností a ukončenie pracovného pomeru boli ponechané Komisii. Uvedeným presunom by ESVČ získala väčšiu autonómiu pri riadení týchto pracovných miest vrátane uverejňovania oznámení o pracovných miestach, výberu a prijímania zamestnancov a rušenia alebo presunu týchto pracovných miest. Zlepšili by sa aj odvolacie postupy počas hodnotenia a povyšovania miestnych administratívnych zamestnancov.

Navrhovaný presun by ESVČ umožnil získať dodatočnú nezávislosť riadenia týkajúcu sa celkovo 546 zamestnancov v ekvivalentoch plného pracovného času (FTE), z ktorých 527 sú miestni zamestnanci a 19 zmluvní zamestnanci pridelení do administratívnych sekcií v delegáciách Únie.

Pokiaľ ide o rozpočtové prostriedky, navrhuje sa, aby sa 18,1 mil. EUR každoročne presunulo z vonkajších nástrojov (v rámci okruhu 6) NDICI (16,0 mil. EUR) a IPA III (2,1 mil. EUR) do oddielu ESVČ (v rámci okruhu 7). S cieľom dodržať celkovú rozpočtovú neutralitu tohto presunu sa navrhuje, aby sa zodpovedajúcim spôsobom znížilo príslušné finančné krytie oboch dotknutých nástrojov. V dôsledku toho sa zvýšenie rezervy na záväzky dostupnej v rámci okruhu 6 vykompenzuje zodpovedajúcim znížením rezervy na záväzky v rámci okruhu 7.

7.5. Presun ústrednej knižnice z Komisie na Úrad pre publikácie